wickkiey/tamil-wikipedia-chunked huggingface dataset:
# சாரிபுத்திரர்

## வாழ்க்கை

### இறப்பு

பாலி மொழி பௌத்த நூல்களின் படி, கௌதம புத்தர் இறப்பதற்கு சில மாதங்களுக்கு முன்பு, சாரிபுத்திரர் தான் பிறந்த நாலந்தா நகரத்திலேயே, கார்த்திகை மாதம் முழுநிலவு நாளில் பரிநிர்வாணம் அடைந்தார்.
# சாரிபுத்திரர்

## வாழ்க்கை

### நினைவுத் தூண்

வில் பிறந்து - இறந்த சாரிபுத்திரரின் நினைவுத் தூண்]]  
சாரிபுத்திரர் இறப்பதற்கு முன் மகத நாட்டில், தான் பிறந்த நாலந்தாவிற்குச் சென்று, தன் தாயை பௌத்த சமய தீட்சை வழங்கி பிக்குணி ஆக்கினார். கௌதம புத்தரின் அறிவுரைப் படி இறந்த சாரிபுத்திரரின் சடலம் எரிக்கப்பட்டப் பின்னர் சாம்பலை மகத மன்னன் அஜாதசத்ருவுக்கு அனுப்பினார். கி. மு. 261-இல் சாரிபுத்திரரின் சாம்பலை வைத்து நாலந்தாவில் நினைவுத் தூண் அமைக்கப்பட்டது.
# காஞ்சிபுரம் தவளேசுவரர் கோயில்

**காஞ்சிபுரம் தவளேசுவரர் கோயில் (தவளேஸ்வரம், லகுளீசம்)** என்று அறியப்படுவது, காஞ்சிபுரத்திலுள்ள சிவன் கோயில்களில் ஒன்றாகும். மேலும், இவ்விறைவர்க்கு **லகுளீசர்** எனும் மற்றொரு திருப்பெயராலும் அழைக்கப்படும் இக்கோயிலின் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டுள்ளது.
# காஞ்சிபுரம் தவளேசுவரர் கோயில்

## இறைவர், வழிபட்டோர்

- இறைவர்: தவளேஸ்வரர், லகுளீசர்.
- வழிபட்டோர்: லகுளீசன்.
# காஞ்சிபுரம் தவளேசுவரர் கோயில்

## தல வரலாறு

சுவேதன், சுவேதகேது, சுதாகரன், சுவேதலோகிதன், சுவேதசீகன், சுவேதாச்சுவன், துந்துமி ஆகிய இவர்கள் முதற்கொண்டு லகுளீசன் ஈறாகவுள்ளவர்களும் மற்றம் ஏனைய ருத்ர அம்சமாக தோன்றிய யோகாசாரியர்கள், கயிலையில் தவம் செய்து, இறைவன் திருவருளால் காஞ்சியில் தத்தம் திருப்பெயர்களில் சிவலிங்கம் பிரதிட்டை செய்து வழிபட்டனர் என்பது வரலாறாகும். இவற்றில், ஒன்றிரண்டைத் தவிர நம் தவக்குறைவவினால் ஏனைய சிவலிங்கங்கள் நமக்குக் கிடைக்கப்பெறவில்லை.
# காஞ்சிபுரம் தவளேசுவரர் கோயில்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் மேற்கு பகுதியில், சர்வ தீர்த்தத்தின் வடக்கு கரையில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் வடமேற்கே சுமார் 1½ கிலோமீட்டர் தொலைவில் வேலூர் செல்லும் சாலையில் இக்கோயில் தாபிக்கப்பட்டுள்ளது.
# உபாலி

**உபாலி** (Upali) (சமசுகிருதம் उपालि *upāli*) தொழில் முறையில் இவர் அரண்மனை நாவிதர் ஆவார். பின்னர் கௌதமபுத்தரின் சீடர்களில் ஒருவராகச் சேர்ந்து தனது அறநெறியாலும், ஞானத்தினாலும் புத்தரின் பத்து முதன்மைச் சீடர்களில் ஒருவராக விளங்கினார். கௌதம புத்தர் காலத்தில் பௌத்த நெறிகள் மற்றும் பிக்குகள் பின்பற்ற வேண்டிய விதிமுறைகள் அடங்கிய வினய பீடகத்தை தொகுத்தவர் ஆவார்.  
ஒரு முறை கௌதம புத்தருக்கு உபாலி முடி வெட்டும் போது, உபாலி வேகமாக மூச்சிறைத்தார். மூச்சு காற்றை கட்டுப்படுத்துவதன் மூலம் மூச்சிறைப்பை நீக்கும் முறையை புத்தர் அறிந்து கூறினார். ஒரு முறை கௌதம புத்தர் ஏழு இளவரசர்களை, சமூகத்தின் மிகவும் பிற்படுத்தப்பட்ட வகுப்பைச் சேர்ந்த உபாலியை, வணக்கம் செலுத்தக் கூறினார். அவர்களும் உபாலியின் குறைந்த பிறப்பைக் கருதாமல் வணக்கம் செலுத்தியதன் மூலம் உபாலி கௌரவிக்கப்பட்டார்.பௌத்த பிக்குகள் சமுதாயத்துடன் சேர்ந்து வாழும் விதிமுறைகளை உபாலி தொகுத்தார். பின்னர் திரி பீடகங்களில் ஒன்றான **வினய பீடகம்** எனும் பௌத்த தத்துவ நூலை உபாலி தொகுத்தார்.
# பிக்குணி

பிக்குணி]]
நாட்டு பிக்குணி]]
வின் பிக்குணி]]  
**பிக்குணி** (bhikkhunī) (பாளி: **bhikṣuṇī**) பௌத்த சமயத்தை சார்ந்த மடத்தின் பெண் துறவியை பிக்குணி என்பர். ஆண் துறவியை பிக்கு என்பர்.  
பிக்குகள் மற்றும் பிக்குணிகள் கௌதம புத்தரின் முதன்மைச் சீடர்களில் ஒருவரான உபாலி என்பவர் வகுத்த விநயபிடகம் என்ற பௌத்த துறவிகள் பின்பற்ற வேண்டிய நெறிகளின்படி தங்கள் வாழ்க்கையை அமைத்துக் கொள்ள வேண்டும்.
# பிக்குணி

## முதல் பிக்குணிகள்

கௌதம புத்தர் காலத்தில் ஒரு சில பிக்குனிகள் மட்டுமே இருந்தனர். அவர்களில் புகழ் பெற்ற பிக்குணிகளில் பௌத்த சாத்திரங்களின்படி, கௌதம புத்தரின் மனைவி யசோதரை, அத்தை மற்றும் புத்தரின் வளர்ப்புத் தாயான மகாபிரஜாபதி கௌதமி ஆகியோர் முதன் முதலில் பௌத்த சமயத்தில் சேர்ந்து பிக்குணீகளாக வாழ்ந்தனர்.
# பிக்குணி

## முதல் பிக்குணிகள்

### தமிழ்நாடு

கி.பி. இரண்டாம் நூற்றாண்டில் வாழ்ந்த கோவலன்-மாதவி இணையரின் மகள் மணிமேகலை தமிழ்நாட்டின் முதல் பௌத்த பிக்குணியாக அறியப்பட்டவள்.
# பிக்குணி

## பிக்கு நெறிகள்

மகாயாண பௌத்தப் பிரிவில் மட்டுமே பெண்கள் பிக்குணிகளாக சேர்க்கப்படுகிறார்கள். பிக்குணிகளுக்கென தனி மடாலயங்கள் உள்ளன. பிக்குணிகள் சமைத்து உண்ணாது பிச்சை எடுத்து உண்ண வேண்டும் என்பது வினய பீடகத்தின் விதிகளில் ஒன்றாகும்.  
மகாயாண பௌத்தப் பிரிவை பின்பற்றும் கொரியா, வியட்நாம், சீனா மற்றும் தைவான் போன்ற நாடுகளில் மட்டுமே சிறிய அளவில் பெண்களை பௌத்த மடாலயத்தில் பிக்குணி என்ற பெயரில் சீடர்களாக சேர்த்துக் கொள்ளப்படுகிறார்கள். திபெத்திய பௌத்தப் பிரிவில் பெண்களை பிக்குணிகளாக மடங்களில் சேர்த்துக் கொள்கிறார்கள்.  
பௌத்த சமயத்தில் ஆண் பிக்குகள் போன்று பெண் பிக்குணிகள் நிர்வாணத்தை அடையமுடியும்.  
தற்காலத்தில் பெண்களை பிக்குணிகளாக பௌத்த சமயப் பிரிவுகள் ஏற்பது குறைந்து கொண்டே வருகிறது.
# ராபிசி ராம்லி

**ராபிஸி ராம்லி** (மலாய்: *Mohd Rafizi Ramli*; ஆங்கிலம்: *Rafizi Ramli*); (பிறப்பு: செப்டம்பர் 14 1977) ஒரு மலேசிய அரசியல்வாதி ஆவார். இவர் மலேசியாவின் மக்கள் நீதிக் கட்சியின் (பி.கே.ஆர்.) பொதுச் செயலாளர்; மற்றும் சிலாங்கூர் பாண்டான் நாடாளுமன்ற உறுப்பினரும் ஆவார். 2022 டிசம்பர் 3-ஆம் தேதி தொடக்கம் மலேசிய அமைச்சரவையில் பொருளாதாரத்துறை அமைச்சராகப் பொறுப்பு ஏற்றுள்ளார்.  
2022-ஆம் ஆண்டு மலேசியப் பொதுத் தேர்தலில் (*2022 Malaysian General Election*) பாண்டான் நாடாளுமன்றத் தொகுதியில் பாக்காத்தான் ஹரப்பான் கூட்டணியின் பி.கே.ஆர்.யின் சார்பில் ராபிஸி ராம்லி போட்டியிட்டு வெற்றி பெற்றார். மே 2013 முதல் மே 2018 வரை; மீண்டும் நவம்பர் 2022 முதல் பாண்டான் நாடாளுமன்றத் தொகுதியின் உறுப்பினராகப் பணியாற்றி வருகிறார்.  
இவர் மலேசியாவின் ஊழலை அம்பலப் படுத்துபவர்கள் (*Whistleblower*) அமைப்புகளான, தேசிய மேற்பார்வை மற்றும் ஊழலை அம்பலப் படுத்துபவர்கள் மையம் (*National Oversight and Whistleblowers Centre* (**NOW**); மற்றும் தேர்தல் தன்னார்வ அமைப்பான இன்வோக் மலேசியா (இன்வோக்) (*Invoke Malaysia* (**INVOKE**) ஆகிய இரண்டின் நிறுவனர் ஆவார்.
# ராபிசி ராம்லி

## பொது

இவர் திராங்கானு மாநிலத்தின் பெசுட் (*Besut*) நகர்ப் பகுதியில் பிறந்தவர். கிழக்கு கடற்கரை நகரமான கெமாமான் (*Kemaman*) பகுதியில் வளர்ந்தவர். இவர் ஓர் ஏழ்மையான பின்னணியில் இருந்து வந்தவர்; இவரின் தந்தையார் ரப்பர் மரம் சீவும் தொழில் செய்தவர்.  
கோலாகங்சார் மலாய் கல்லூரியில் (*Malay College Kuala Kangsar*) இடைநிலைக் கல்வியை முடித்த பிறகு, ஐக்கிய இராச்சியம் லீட்ஸ் பல்கலைக்கழகத்தில் மின்பொறியியல் (*Electrical Engineering at University of Leeds*) படிக்க உதவித் தொகை வழங்கப்பட்டது.
# ராபிசி ராம்லி

## பொது

### மலேசிய சீர்திருத்த இயக்கம்

ராபிஸி தன்னுடைய பல்கலைக்கழக நாட்களில் இருந்தே அரசியலில் தீவிரமாக ஈடுபட்டுள்ளார். 1998-ஆம் ஆண்டு மலேசியாவின் துணைப் பிரதமராக இருந்த அன்வார் இப்ராகிம் பதவி நீக்கம் செய்யப்பட்டபோது, ராபிஸி அரசியலில் அதிக ஈடுபாடு கொண்டு சீர்திருத்த இயக்கத்தில் (*Reformasi*) இணைந்தார்.  
2003-இல் மலேசியாவுக்குத் திரும்பியதும், 2003 முதல் 2009 வரை மலேசிய எண்ணெய் நிறுவனமான பெட்ரோனாஸ் நிறுவனத்தில் பணிபுரிந்தார். பெட்ரோனாஸில் அவர் பணியாற்றிய காலத்தில், பெட்ரோனாஸ் நிறுவனத்தில், பெட்ரோலிய வேதிமச் சொத்துக்களை நிர்வகிப்பது உட்பட பல முக்கிய துறைகளுக்குப் பொறுப்பு வகித்தார்.  
2009-ஆம் ஆண்டில், சிலாங்கூர் பொருளாதார ஆலோசனை அலுவலகத்தின் (*Selangor Economic Advisory Office*) தலைமை நிர்வாகியாக நியமிக்கப் படுவதற்கு முன்பு, நல்வாழ்வியல் நிறுவனமான பார்மனியாகாவின் (*Pharmaniaga*) பொது மேலாளராகவும் பணி பிரிந்தார். அந்தப் பதவியில் சூலை 2012 வரை பொறுப்பு வகித்தார்.  
| 2013 | P100
பாண்டான், நாடாளுமன்ற தொகுதி | 48,183 | 21,454 | 73,225 | லிம் சின் இயீ (தேசிய முன்னணி - மலேசிய சீனர் சங்கம்) | 87.32% | } |
| --- | --- | --- | --- | --- | --- | --- | --- |
# ராபிசி ராம்லி

## பாண்டான் நாடாளுமன்றத் தொகுதி

| பாண்டான் தொகுதி நாடாளுமன்ற உறுப்பினர்கள் |  |  |  |
| --- | --- | --- | --- |
| 11-ஆவது | 2004–2008 | ஓங் தீ கியாட் | பாரிசான் (மசீச) |
| 12-ஆவது | 2008–2013 |  |  |
| 13-ஆவது | 2013–2018 | **ராபிஸி ராம்லி** | (பிகேஆர்) |
| 14-ஆவது | 2018–2022 | வான் அசிசா வான் இஸ்மாயில் | பாக்காத்தான் (பிகேஆர்) |
| 15-ஆவது | 2022-தற்போது வரையில் | **ராபிஸி ராம்லி** | } |
# ராபிசி ராம்லி

## மலேசியப் பொதுத் தேர்தல், 2022 முடிவுகள்

| கட்சி | வேட்பாளர் | வாக்குகள் | (%) |  |
| --- | --- | --- | --- | --- |
| பாக்காத்தான் ஹரப்பான் | **ராபிஸி ராம்லி** | align=74,002 | align=63.98 |  |
| - | பெரிக்காத்தான் நேசனல் | முகமட் ராபிக் | align=25,706 | align=22.23 |
| பாரிசான் நேசனல் | லியோங் கோக் வீ | align=11,664 | align=10.09 |  |
| சபா பாரம்பரிய கட்சி | ஓங் டி கீட் | align=3,323 | align=2.87 |  |
| தாயகப் போராளிகள் கட்சி | நதியா ஹனாபியா | align=961 | align=0.83 | } |
# ஆறாது சினம்

***ஆறாது சினம்***, ஶ்ரீ தேனான்டாள் பிலிம்ஸ் தயாரித்து அறிவழகன் எழுதி, இயக்கிய குற்றம்-பரபரப்புத் தமிழ்த் திரைப்படமாகும். ஜீது ஜோசப்பின் மெமரீஸ் (2013) என்னும் மலையாளப் படத்தின் மறுவுருவாக்கத்தில் அருள்நிதி, ஐஸ்வர்யா ராஜேஷ், ஐஸ்வர்யா தத்தா ஆகியோர் முன்னனி கதாப்பாத்திரத்தில் நடித்துள்ளனர்.
# ஆறாது சினம்

## நடிப்பு

- அருள்நிதி(அரவிந்த்)
- ஐஸ்வர்யா ராஜேஷ் (மியா)
- ஐஸ்வர்யா தத்தா(வர்சா)
- ராதாரவி(மாவட்ட காவல்துறை அதிகாரி)
- அனுப்பமக்குமார் (சந்தோஷின் அண்ணன்)
- கௌரவ்நாராயணன் (பீட்டர்/சந்தோஷ்)
- துளசி (அரவிந்தின் அம்மா)
- ஆர். என். ஆர். மனோகர்(அமைச்சர்)
- ரோபோ சங்கர்
- சார்லி
- ரமேஷ் திலக் (மகிழுந்து ஓட்டுபவர்)
- ஆதிரா
- தீரத் ரத்தினம் (மாட்டுத்தாவணி சேகர்)
# ஆறாது சினம்

## கதைக்களம்

குடும்பத்தை இழந்த வேதனையால் குடிநோயாளியாக மாறிவிட்டவர் முன்னாள் காவல்துறை அதிகாரியான அரவிந்த் (அருள்நிதி). ஒரு தொடர் கொலை வழக்கைப் புலனாய்வு செய்யும் பொறுப்பை அவரிடம் ஒப்படைக்கிறார் மாவட்ட காவல்துறை அதிகாரி ராதாரவி. அமைச்சரின் எதிர்ப்பையும் மீறி ஒரு குடிகாரரிடம் ஏன் அந்த வழக்கை ஒப்படைத்தார்? கொலைகாரனை அருள்நிதி எப்படிக் கண்டுபிடிக்கிறார்? இந்தக் கொலை வழக்கு அவரது வாழ்க்கையில் மாற்றத்தை ஏற்படுத்தியதா, இல்லையா என்பதுதான் ஆறாது சினம் படத்தின் கதை.
# ஆறாது சினம்

## வெளியீடு

'தி இந்து' ஊடகத்தில் இப்படத்திற்கு 5ற்கு 3 எனத் தரமதிப்பீடு செய்யப்பட்டுள்ளது. 'நீளமான என்கவுன்ட்டர் காட்சி எரிச்சலை ஏற்படுத்தினாலும் அடுத்து வரும் காட்சிகளில் நிமிர்ந்து உட்கார வைக்கிறார் இயக்குநர் அறிவழகன்', 'இதுபோன்ற குறைகளை மீறி, அனைத்துத் தரப்பினருக்குமான த்ரில்லர் படமாக ஈர்க்கிறது ஆறாது சினம்' போன்றவை முக்கிய விமர்சனங்கள்.
# கண்டாங்கி

**கண்டாங்கி** (*Kandangi*) என்பது 250 ஆண்டுகள் பழைமையான பருத்தி நூலினால் நெய்யப்படும் ஒரு தனித்துவம் வாய்ந்த சேலை<nowiki/>யாகும். *செட்டிநாடு கண்டாங்கி* இந்தியாவின் தமிழ்நாடு மாநிலத்தில் உள்ள காரைக்குடியினை ஆதாரமாகக் கொண்டதாகும்.  
இந்த ரகச் சேலைகள் இரண்டு ஓரம் கொண்டதாகவும், நடுவில் கட்டம் போட்டதாகவும் இருக்கும். காரைக்குடியில் மட்டுமே புகழ் வாய்ந்த இந்தச் சேலைகள், நகரத்தார் மூலம், பல நாடுகளில் பிரபலமானது. வேறு எந்த சேலையிலும் இல்லாத வகையில், 48 அங்குலம் அகலம், 5.5 மீட்டர் நீளம் கொண்டது.  
காரைக்குடி பகுதியில் இப்போது, உற்பத்தி செய்யப்படும் 60 எஸ்.சி., X 60 எஸ்.சி., ரக சேலைகளை ஆய்வு செய்த, என்.ஐ.எப்.டி., பேராசிரியர்கள், அவை *கண்டாங்கி* சேலையின் திரிபு என கூறுகின்றனர். 1920 ஆம் ஆண்டு நெய்யப்பட்ட, 40எஸ் X 40எஸ் எண் நூல் ரகம் கொண்டு நெய்யப்பட்ட சேலையை வைத்து செய்த ஆய்வில் மூலம் இதைக் கண்டுபிடித்துள்ளனர். கண்டாங்கி சேலைக்கு புவிசார் குறியீடு வழங்கப்பட்டு சர்வதேச அங்கீகாரம் பெற்றுள்ளது.
# கண்டாங்கி

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# மீரா காந்தி

## நூல் பதிப்புகளும் தயாரிப்புகளும்

2017-ல் மீரா காந்தி பி4யூ டிவி நெட்வர்க்கில் மற்றும் இணைய தளங்களில் (themeeragandhishow.com , southasiantimes.com) ஒளி பரப்பப்பட்ட "தி மீரா காந்தி சோ" என்னும் தொலைக்காட்சி நிகழ்ச்சியை தயாரித்தார். ஒவ்வொரு அத்தியாயமும் மன அழுத்ததை நீக்கி மேலும் மகிழ்ச்சிகரமானதும் நேர்மறையானதுமான வாழ்க்கை வாழ பயன்படும் அத்தியாவசியமானதும் வாழ்வையே மாற்றக்கூடிய தலைப்பை அடிப்படையாகக் கொண்டதாகும். இந்த தொலைக்காட்சி நிகழ்ச்சி வாழ்க்கையில் பயணிக்கும் குறிப்பிடத்தக்க செல்வாக்குள்ள பின்வரும் ஒவ்வொரு நபரிடமும் நேர்காணல் செய்வதன் மூலம் ஆழ்ந்து செல்கிறது: நண்பர்கள், குணப்படுத்துபவர்கள்,ஆன்மிக குருக்கள்,அரசியல்வாதிகள், தூதர்கள்,நடிகர்கள்,வழக்கறிஞர்கள். காந்தி வெற்றியடைந்தோர்,ஆன்மீகத்தைத் தழுவியவர்கள் வாழ்க்கை, தற்போதைய மற்றும் பிரபலமான தலைப்புகள் ,புதிய வரவிருக்கும் இசை இவற்றை நெருங்கிய கோணத்திலிருந்து காண்பிக்கிறார்.  
2016-ல் காந்தி "தி கிவிங்க்கு கேண்டில்" என்ற உலகத்தரம் கொண்ட மெழுகுவர்த்தியை அறிமுகப்படுத்தினார். மேலும் 2016-ல் வெளியிட த்திட்டமிட்டபடி கிவிங்க்கு பிராக்ரன்சு வை வெளியிடுவார். இவை இரண்டும் GivingBackFragrance.com மற்றும் Amazon.com என்ற இணைய தளங்களில் கிடைக்கும்.  
தி கிவிங்க்கு பேக் என்ற தலைப்பில் மார்கோ பிக்யூ, லூசியா இவோங் கோர்டோன், சூலியட் ஏன்லான், டேவிடு அரிலேலா மற்றும் சந்த்ரிகா டேன்டன் முதலிய அகில உலக கலைஞர்கள் இடம் பெறும் குறுந்தகடுகள் தயாரித்து இயக்கினார். அவர் ஒரு காபி டேபிள் புத்தகம் படைத்தார். ஒரு ஆவணப்படம் தயாரித்தார். இவையும் "தி கிவிங்க்கு பேக்"
என்று தலைப்பிடப்பட்டது.  
ஆவணப்படம், புத்தகம் ஆகிய இரண்டும் தன் நண்பர்கள் மற்றும் ஊக்குவித்தவர்களுக்கு தனது மனித நேய முயற்சிகளை நிரூபிப்பதற்காகவேயாகும்.
இந்த புத்தகத்தில் இன்னும் போனோ மற்றும் பலருடன் நேர்காணல் இடம் பெறுகிறது. அலெகசு கவுன்ட்சு என்பவர், கிராமீன் பவுண்டேசனின் முதன்மை நிர்வாக அதிகாரி மற்றும் தலைவர், மீரா அவர்களின் செய்தியான கிவிங்க்கு பேக் கில் உண்மையுண்டு என்று கண்டார். அதாவது கிவிங்க்கு பேக் அல்லது திருப்பி அளிப்பது என்ற திட்டம் நன்றாக சிந்தித்து சரியான முறையில் செய்யப்பட்டால் நன்கொடை செய்பவரிடமிருந்து குறைவதற்கு பதிலாக கூடும் என்பதாகும். அந்த ஆவணப்படம் 2011-ல் நடந்த உட்சுடாக் பிலிம் பெசுடிவலில் விற்பனை செய்யப்பட்டது. மீரா காந்தி அவர்களின் கிவிங்க்கு பேக் பவுண்டேசன் திட்டத்தின் மூலம் கிடைக்கும் வருமானம் முழுவதும் நூறு விழுக்காடு உலகெங்கிலும் உள்ள அவரது தொண்டு செய்யும் திட்டங்களுக்கு செல்கிறது.  
ஆசிய சமூகம் தொகுத்து நடத்திய விவாதக் குழுவில் மீரா பங்கு பெற்றார். அக்குழுவிலுள்ள மற்றொரு உறுப்பினர், இராக்பெல்லர் பிலந்த்ரோபி அட்வைசர்சு என்ற அமைப்பின் மூத்த ஆலோசகரான டோன்செலினா பர்ரோசோ என்பவர் ஆவார். இந்த குழுவின் மதிப்பீட்டாளர், ஃபாக்சு அண்டு ஃப்ரெண்ட்சு வீக்கு எண்டு என்ற நிகழ்வின் தொகுப்பாளரான அலிசின் கேமரோட்டா ஆவார். விவாதத்தில் , கிவ்பேக்கு அதாவது திருப்பி அளித்தல் என்னும் கருத்தை பருவ வயதினருக்கும், குழந்தைகளுக்கும் குறைந்த வயதிலிருந்தே ஊக்கப்படுத்தும் வழிமுறைகள் அடங்கியிருந்தது.
# மீரா காந்தி

## குடும்பம்

மீரா காந்தி பெரும்பாலும் நியூயாரக் நகரத்திலேயே தங்குகிறார். மேலும் முன்னாள் அமெரிக்க முதன்மைப் பெண்மணியான எலியனோர் இரூசுவெல்ட் அவர்களுடைய வரலாற்று சிறப்பு மிக்க டவுன் அவுசு, இவருக்குச் சொந்தமானதாகும். இவருக்கு நன்கு வளர்ந்த 29,24,20 வயதுள்ள மூன்று குழந்தைகள் உண்டு. இருவர் பெண் , ஒருவர் ஆண் ஆகும். இவர் யோகா, தியானம் மற்றும் வரலாற்றை விரும்புகிறார். இவர் ஆரோக்கியம், மகிழ்ச்சி மனவழுத்தம் இல்லாத வாழ்க்கை பற்றி மீரா காந்தி டிவி என்னும் தொலைக்காட்சி தொடரை தயாரித்து ஒவ்வொரு ஞாயிறன்றும் பி4 யூ டிவி நெட்வொர்க்கில் ஒளிபரப்புகிறார். மிகவும் வெற்றியடைந்த இந்த காட்சியை www.TheMeeraGandhiShow.com என்ற இணைய தளத்தில் காணலாம். இத்தொடரின் இரண்டாவது சீசன் படப்பிடிப்பு தொடங்கப்பட்டுள்ளது. இந்த அற்புதமான நிகழ்ச்சியிலிருந்து குறிப்புகள் எடுக்கப்பட்டு ஒரு புத்தகம் விரைவில் வெளிவர இருக்கிறது. கிவிங்கு வரிசையில் மன அமைதி தரும், உலகத்திலேயே மிக ஆடம்பரமான வாசனைப் பொருட்களுள் ஒன்றாகக் கருதப்படும் வாசனை,உடம்பு,குளியல் மற்றும் செல்(gel) முதலிய பொருட்கள் இவருக்கு சொந்தமாகும். மேலும் பாம் பீச்சு புளாரிடா , ஐடு பார்க்கு நியூயார்க்கு இந்த இரண்டு சொத்துக்கள் மீரா காந்தி அவர்களின் குடும்பத்துக்கு சொந்தமானதாகும்.
# மீரா காந்தி

## விருதுகளும் அங்கீகாரங்களும்

கடந்த பல வருடங்களில் , காந்தியும் அவரது பவுண்டேசனும் எண்ணற்ற விருதுகளைப் பெற்றுள்ளனர்.  
- மார்க் அந்தோணி மேசுட்ரோ கேர்சு ஃபவுண்டேசன் - அகில உலக மனித நேய விருது, 16 பிப்ரவரி 2016
- நியூயார்க் நகர மேயர் அலுவலகத்திலிருந்து ,பெற்ற 2015 ஆண்டிற்கான மனித நேய விருது
- 2015-ல் தி எல்லிசு ஐலண்ட் தங்கப்பதக்கம் விருது
- 2015-ல் தி மார்க்கு அந்தோணி மேசுட்ரோ கேர்சு மனித நேய விருது
- நியுயார்க் சிடி மேயர் விருது 2015
- சேர் அண்டு கேர் பவண்டேசன், நியு ஜெர்சி 2014-2015
- எல்லிசு ஐலண்ட்டு கௌரவப்பதக்கம்
- சே. லியுசு பவுண்டேசன் விருது, 26 பிப்ரவரி 2015
- சிட்டி ஆப் நியுயார்க் ப்ரொக்லமேசன் அட் தி யுனைடட் நேசன்ஸ் சிறிலங்கா மிசன், 26 பிப்ரவரி 2015
- மார்க் அந்தோணி மேசுட்ரோ கேர்சு பவுண்டேசன் - குலோபல் இயுமானிடேரியன் அவார்டு, 17 பிப்ரவரி 2015
- சில்ட்ரன்சு கோப்பு மனித நேய விருது, 13 October 2013
- கார்ப்பரேட்டு குலோபல் மனித நேய விருது, 2013
- போசுடன் பல்கலைக்கழகம் அளிக்கும் பல்கலையின் மிகப்பெரிய கௌரவமான தனிப்பெருமை அலும்னி விருது, 2011
- டோன்னா கரன் இன்டர்நேசனல் "ஊக்குவிக்கும் பெண்மணிகள்," 2011
- வாயூ டாயா பவுண்டேசன் வழங்கும் இந்த ஆண்டின் நபர், 2010
- ஒன் டு வேர்லடு நிறுவனத்தின் வருடாந்தர புல்ப்ரைட்டு அவார்டு இரவு விருந்தில் மீரா காந்தியும் விக்ரம் காந்தியும் கௌரவிக்கப்பட்டனர் , 2007
# விக்கிப்பீடியா:Statistics/March 2016

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# ரெட் (திரைப்படத் தொடர்)

***ரெட் (ஆங்கிலம்: Red)*** அமெரிக்க சிரிப்பு-அதிரடித் திரைப்படத் தொடராகும். டீசீ காமிக்ஸ் இன் காமிக்கினை வைத்து எடுக்கப்பட்டது. புருஸ் வில்லிஸ், மார்கன் ஃபிரீமன், சான் மால்கொவிச், மேரி லூயீஸ் பார்க்கர், ஹெலன் மிர்ரென், கார்ல் அர்பன் ஆகியோர் நடித்துள்ளனர். சான் ஹோபர் மற்றும் எரிக் ஹோபர் ஆகியோர் எழுதிய திரைக்கதையினை செருமானிய திரைப்பட இயக்குநர் ராபெர்ட் சுவென்ட்க் இயக்கியுள்ளார். இத்தொடரின் முதல் திரைப்படம் ரெட் அக்டோபர் 15, 2010 அன்று வெளியிடப்பட்டது. இதன் தொடர்ச்சியாக, *ரெட் 2*, ஜூலை 19, 2013 இல் வெளியிடப்பட்டது.
# ரெட் (திரைப்படத் தொடர்)

## வரவேற்பு

### வருவாய்

| **திரைப்படம்** | **வெளியீட்டு நாள்** | **வருவாய்** | **ஆக்கச்செலவு** | **மேற்கொள்** |  |
| --- | --- | --- | --- | --- | --- |
| *ரெட்* | அக்டோபர் 15, 2010 | $90,380,162 | $108,626,225 | $199,006,387 | $58,000,000 |
| *ரெட் 2* | ஜூலை 19, 2013 | $53,262,560 | $94,813,005 | $148,075,565 | $84,000,000 |
| மொத்தம் | $143,642,722 | $203,439,230 | $347,081,952 | $142,000,000 | } |
# ரெட் (திரைப்படத் தொடர்)

## வரவேற்பு

### விமர்சனங்கள்

| **திரைப்படம்** | **இராட்டன் டொமேடோஸ்** | **மெடாகிரிடிக்** |  |
| --- | --- | --- | --- |
| *ரெட்* | 72% (193 விமர்சனங்கள்) | 60% (38 விமர்சனங்கள்) |  |
| *ரெட் 2* | 42% (137 விமர்சனங்கள்) | 47% (38 விமர்சனங்கள்) | } |
# ரெட் (2010 திரைப்படம்)

***ரெட் (ஆங்கிலம்: Red)*** 2010 ஆம் ஆண்டு வெளிவந்த அமெரிக்க சிரிப்பு-அதிரடித் திரைப்படமாகும்.
டீசீ காமிக்ஸ் இன் காமிக்கினை வைத்து எடுக்கப்பட்டது. புருஸ் வில்லிஸ், மார்கன் ஃபிரீமன், சான் மால்கொவிச், மேரி லூயீஸ் பார்க்கர், ஹெலன் மிர்ரென், கார்ல் அர்பன் ஆகியோர் நடித்துள்ளனர். சான் ஹோபர் மற்றும் எரிக் ஹோபர் ஆகியோர் எழுதிய திரைக்கதையினை செருமானிய திரைப்பட இயக்குநர் ராபெர்ட் சுவென்ட்க் இயக்கியுள்ளார்.
அக்டோபர் 15, 2010 அன்று இத்திரைப்படம் வெளியானது. இதன் தொடர்ச்சியாக, *ரெட் 2*, ஜூலை 19, 2013 இல் வெளியிடப்பட்டது. *ரெட் 3* தயாரிப்பில் உள்ளது.
# ரெட் (2010 திரைப்படம்)

## நடிகர்கள்

- புரூஸ் வில்லிஸ்
- சான் மால்கொவிச்
- ஹெலன் மிர்ரென்
- கார்ல் அர்பன்
- மேரி லூயீஸ் பார்க்கர்
- சூலியன் மெக்மஹொன்
# ரெட் (2010 திரைப்படம்)

## விருதுகள்

| விருது | பிரிவு | தேர்வுசெய்யப்பட்டவர் | முடிவு |
| --- | --- | --- | --- |
| 68வது கோல்டன் குளோப் விருதுகள் | சிறந்த திரைப்படம் - இசை அல்லது சிரிப்பு |  |  |
| சாடில்லைட் விருது | சிறந்த திரைப்படம் |  |  |
| சிறந்த நடிகர் - திரைப்படம் | சான் மால்கொவிச் |  |  |
| சிறந்த நடிகை - திரைப்படம் | மேரி லூயீஸ் பார்க்கர் | } |  |
# குரூண்

**குரூண்** (மலாய்: *Gurun*; ஆங்கிலம்: *Gurun*; சீனம்: 古润) என்பது மலேசியா, கெடா மாநிலத்தின் கோலா மூடா மாவட்டத்தில் உள்ள ஒரு நகரம். தொழிற்துறையில் துரிதமாக வளர்ச்சி பெற்று வரும் இந்த நகரத்தில் 1980-களில் ஓர் உயர் தொழில்நுட்பப் பூங்கா உருவாக்கப்பட்டது.  
அந்தப் பூங்காவில் நாசா *(Naza)* மொடெனாஸ் *(Modenas)*; பெர்வாஜா ஸ்டீல் *(Perwaja Steel),* பெட்ரோனாஸ் கெடா உரத் தொழில் *(Petronas Fertilizer Kedah)* போன்ற முக்கியமான தொழிற்சாலைகள் இயங்கி வருகின்றன.
# குரூண்

## பொது

சுங்கை பட்டாணி நகரத்தில் இருந்து 22 கி.மீ. தொலைவில் உள்ள இந்த நகரத்தின் வடக்கே குவார் செம்படாக் நகரமும் தெற்கே பீடோங் நகரமும் உள்ளன. மலேசியாவின் வடக்கு-தெற்கு விரைவுசாலை அருகாமையில் உள்ளதால் இந்த நகரை மிக எளிதாகச் சென்றடையலாம்.  
குரூணுக்கு மேற்கே குனோங் ஜெராய் *(Gunung Jerai)* என அழைக்கப்படும் ஜெராய் மலை உள்ளது. கெடா மாநிலத்தில் உள்ள மலைகளில் இந்த ஜெராய் மலை தான் மிக உயர்ந்த மலையாகும். இதன் உயரம் 1,175 மீட்டர் (3,854 அடி). இந்த மலையைப் பற்றி நிறைய வரலாற்றுக் கருத்துகளும் புராணக் கதைகளும் உள்ளன.
# குரூண்

## வரலாறு

ஏறக்குறைய ஆயிரம் ஆண்டுகளுக்கு முன்பு கெடா மாநிலத்தில் இந்து - பௌத்தப் பேரரசுகள் கோலோச்சித் தடம் பதித்துள்ளன. அந்த வரலாற்றுக் காலகட்டத்தில் ஜெராய் மலையை ஒரு புனிதமான மலையாகப் போற்றி வந்துள்ளனர். அண்மைய காலத்தில் மலையின் அடிவாரத்தில் சிதைந்து போன இந்துக் கோயில்களின் கற்படிவங்களையும் சிலை வடிவங்களையும் மலேசியத் தொல்பொருள் ஆய்வாளர்கள் கண்டெடுத்து உள்ளனர். முற்காலத்தில் வெளிநாடுகளில் இருந்து இங்கு வந்த வணிகர்களுக்கு வழிகாட்டும் ஒரு திசைக்காட்டி மலையாகவும் இந்த மலை விளங்கி வந்துள்ளது.
# குரூண்

## வரலாறு

### கெடாவின் வணிக வளர்ச்சி

குரூண் எனும் சொல் *கெரூண்* என்கிற தாய்லாந்து மொழிச் சொல்லாகும். யானை என்பது அதன் பொருள். அந்தச் சொல் உருவானதற்கான ஒரு வரலாற்றுத் தகவலும் உள்ளது. 1874லிருந்து 1876 வரை சுல்தான் அப்துல்லா முகமட் ஷா II இப்னி சுல்தான் ஜாபார் முசாம் ஷா என்பவர் குரூண் நிலப்பகுதியை ஆட்சி செய்து வந்தார்.  
அந்தக் காலக் கட்டத்தில் அருகாமையில் இருந்த பேராக் சுல்தானகத்தின் கண்காணிப்பில் கெடா அரசு இருந்து வந்தது. கெடாவின் வணிக வளர்ச்சியைத் தன்னகப்படுத்த தாய்லாந்து அரசு கெடாவின் மீது படை எடுத்தது.
# குரூண்

## வரலாறு

### சுல்தான் அப்துல்லா

அந்தப் படையெடுப்பில் சுல்தான் அப்துல்லா தோல்வி அடைந்தார். பின்னர் சிறைபிடிக்கப் பட்டார். சுல்தான் அப்துல்லாவினால் பிரச்சினைகள் வரலாம் என்று தாய்லாந்து அரசு கருதியது. அந்த ஆதங்கத்தில் அவரை ஒரு யானையினால் மிதிக்கச் செய்து கொலை செய்யப் பட்டார்.  
இப்போது குரூண் போலீஸ் நிலையம் இருக்கும் இடத்தில் தான் அந்தத் துர்நிகழ்ச்சி நடந்தது. அதன் விளைவாக பின்னர் அந்த இடத்திற்கு ***குரூண்*** எனும் பெயர் வந்ததாக ஆய்வாளர்கள் கூறுகின்றனர்.
# 88ஆவது அகாதமி விருதுகள்

**88ஆவது அகாதமி விருதுகள்** விழா(ஆஸ்கார்கள் என்று பொதுவாக அழைக்கப்படுகிறது), 2015 ஆம் ஆண்டில் வெளிவந்த திரைப்படங்களில் சிறந்தவற்றைப் பாராட்டுவதற்காகப்பிப்ரவரி 28, 2016 அன்று நடந்தது,24 பிரிவுகளில் விருதுகள் வழங்கப்பட்டது. கிரிசு ரொக் இவ்விழாவினை இரண்டாவது முறையாக நடத்தினார்.  
*மேட் மேக்ஸ்: புயூரி ரோட்* ஆறு விருதுகளை வென்றது.*த ரெவெனன்ட்* நியமிக்கப்பட்ட 12 விருதுகளில் மூன்று விருதுகளை வென்றது.சிறந்த திரைப்படத்திற்கானவிருதினைஸ்பாட்லைட்திரைப்படம்வென்றது.
# 88ஆவது அகாதமி விருதுகள்

## விருதுகள்

, சிறந்தஇயக்குநர்]]
, சிறந்தநடிகர்]]
, சிறந்தநடிகை]]  
, சிறந்த துணைநடிகை]]</div>
| ***''ஸ்பாட்லைட்**'
***த பிக் சொர்ட்*
***பிரிட்ஜ் ஆஃப் ச்பைஸ்*
***புருக்கிளின்*
***மேட் மேக்ஸ்: புயூரி ரோட்*
***த மார்சன்*
***த ரெவெனன்ட்*
***ரூம்* | ***அலெயாண்ரோ கோன்சாலசு இன்யாரிட்டு&nbsp;– *த ரெவெனன்ட்***
**ஆடம் மெக்கே&nbsp;– *த பிக் சொர்ட்*
**சியார்ச்சு மில்லர்&nbsp;– *மேட் மேக்ஸ்: புயூரி ரோட்*
**லென்னி அப்ரஹாம்சன்&nbsp;– *ரூம்*
**தாம் மெக்கார்த்தி&nbsp;– *ஸ்பாட்லைட்* |  |
| --- | --- | --- |
| ***லியோனார்டோ டிகாப்ரியோ&nbsp;– *த ரெவெனன்ட்* இல் ஹியூ கிளாஸ் ஆக**
**பிரையன் கிரான்சுடன்
**மேட் டாமன்&nbsp;– *த மார்சன்*
**மைக்கல் பாஸ்பெந்தர்&nbsp;– *ஸ்டீவ் ஜொப்ஸ்* இல் ஸ்டீவ் ஜொப்ஸ் ஆக
** எட்டி ரெட்மேய்ன் | ***ப்ரே லார்சன்&nbsp;– *ரூம்***
**கேட் பிளான்சேட்
**ஜெனிபர் லாரன்ஸ்
**சாலொட் ராம்பிலிங்
** சோவொயிர்சு ரோனன் |  |
| ***மார்க் ரைலான்சு&nbsp;– ''பிரிட்ஜ் ஆஃப் சிபைசு**'
**கிரிஸ்டியன் பேல்&nbsp;– *த பிக் சொர்ட்*
**டோம் ஹார்டி&nbsp;– *த ரெவெனன்ட்*
**மார்க் ருஃப்பால்லோ&nbsp;– *ஸ்பாட்லைட்*
**சில்வெஸ்டர் ஸ்டாலோன்&nbsp;– *கிறீடு* | ***அலிசியா விகண்டேர்&nbsp;– *த டேனிசு கேர்ள்***
**ஜெனிஃபர் ஜேசன் லெய்
**ரூனி மாரா
**ரேச்சல் மெக்காடம்சு&nbsp;– *ஸ்பாட்லைட்*
**கேட் வின்ஸ்லெட் |  |
| *** *ஸ்பாட்லைட்***
***பிரிட்ஜ் ஆஃப் சிபைசு*
***எக்ஸ் மச்சினா*
***இன்சைட் அவுட்*
***சிடெரெயிட் ஆவுட்ட காம்ப்டன்* | *** *த பிக் சொர்ட்***
***புருக்கிளின்*
***கேரல்*
***த மார்சன்*
***ரூம்* |  |
| *** *இன்சைட் அவுட்*&nbsp;– பீட் டாக்டர் மற்றும் ஜோனசு ரிவேரா** | *** *சன் ஆஃப் சவுல்* (அங்கேரிய மொழி)&nbsp;– லாசுலோ நெமெசு** |  |
| *** *எமி*&nbsp;– அசிபு காபாடியா மற்றும் ஜேம்சு கே-ரீசு** | *** *எ கேர்ள் இன் த ரிவர்: த பிரைசு ஆஃப் பர்கிவ்னசு*&nbsp;– சர்மீன் ஒபெயிட்-சினாய்** |  |
| *** *சிடட்டெரர்*&nbsp;– பென்ஜமின் கிளியரி மற்றும் செரீனா ஆர்மிடாஜ்** | ****பெயர் ஸ்டோரி*&nbsp;– பாடோ எசுகாலா பெய்ரார்ட் மற்றும் கேப்ரியெல் ஒசுகாரியோ வார்காஸ்** |  |
| *** *தி ஹேட்புல் எயிட்*&nbsp;– என்னியோ மொர்ரிகோன்** | ***"ரைட்டிங்ஸ் ஆன் த வால்" - *ஸ்பெக்டர்*&nbsp;– ஜிம்மி நேப்சு மற்றும் சாம் சுமித்** |  |
| *** *மேட் மேக்ஸ்: புயூரி ரோட்*&nbsp;– மார்க் மான்சீனி மற்றும் டேவிட் வைட்** | *** *மேட் மேக்ஸ்: புயூரி ரோட்*&nbsp;– கிறிசு ஜென்கின்சு, கிரெக் ருட்லாஃப் மற்றும் பென் ஓசுமோ** |  |
| *** *மேட் மேக்ஸ்: புயூரி ரோட்*&nbsp;– காலின் கிப்சன் மற்றும் லீசா தாம்ப்சன்** | *** *த ரெவெனன்ட்*&nbsp;– எம்மானுவெல் லுபெசுகி** |  |
| *** *மேட் மேக்ஸ்: புயூரி ரோட்*&nbsp;– லெசுலி வான்டர்வால்ட், எல்கா வார்டெகா, மற்றும் டேமியன் மார்டின்** | *** *மேட் மேக்ஸ்: புயூரி ரோட்*&nbsp;– ஜென்னி பேவன்** |  |
| *** *மேட் மேக்ஸ்: புயூரி ரோட்*&nbsp;– மார்கரெட் சிக்செல்** | *** *எக்ஸ் மச்சினா*&nbsp;– மார்க் வில்லியம்சு ஆர்டிங்டன், சாரா பென்னட், பவுல் நொர்ரிசு, மற்றும் ஆன்ட்ரூ வைட்ஹர்ஸ்ட்** | } |
# 88ஆவது அகாதமி விருதுகள்

## விருதுகள்

### பல்வேறு விருதுகள் மற்றும் பரிந்துரைகள் பெற்ற திரைப்படங்கள் மற்றும் நபர்கள்

**பல்வேறு பரிந்துரைகள் பெற்ற திரைப்படங்கள்**  
| பரிந்துரைகள் | திரைப்படம் |
| --- | --- |
| 12 | *த ரெவெனன்ட்* |
| 10 | *மேட் மேக்ஸ்: புயூரி ரோட்* |
| 7 | *த மார்சன்* |
| 6 | *பிரிட்ஜ் ஆஃப் சுபைசு* |
| *கேரல்* |  |
| *ஸ்பாட்லைட்* |  |
| 5 | *த பிக் சொர்ட்* |
| *ஸ்டார் வார்சு:த ஃபோர்சு அவேகன்சு* |  |
| 4 | *த டேனிசு கேர்ள்* |
| *ரூம்* |  |
| 3 | *புருக்கிளின்* |
| *தி ஹேட்புல் எயிட்* |  |
| *சிகாரியோ* |  |
| 2 | *எக்ஸ் மச்சினா* |
| *இன்சைட் அவுட்* |  |
| *சுடீவ் ஜாப்சு* | } |  
**பல்வேறு விருதுகள் பெற்ற திரைப்படங்கள்**  
| விருதுகள் | திரைப்படம் |  |
| --- | --- | --- |
| 6 | *மேட் மேக்ஸ்: புயூரி ரோட்* |  |
| 3 | *த ரெவெனன்ட்* |  |
| 2 | *ஸ்பாட்லைட்* | } |
# நையப்புடை

**நையப்புடை**, (ஆங்கில எழுத்துரு: *Nayyappudai*) விஜய் கிரண் இயக்கிய தமிழ் சண்டை-நாடகத் திரைப்படம் ஆகும்.
# நையப்புடை

## நடிப்பு

- பா. விஜய்
- சாந்தினி தமிழரசன்
- எஸ். ஏ. சந்திரசேகர்
- விஜி சந்திரசேகர்
- ராஜேந்திரன்
- எம். எஸ். பாஸ்கர்
# பூர்

**பூர்** (*Boer*, பன்னாட்டு ஒலிப்பு: /bur/ ) அல்லது **போயர்** என்பது டச்சு மொழியில் உழவர் என்ற பொருளுடையச் சொல்லாகும்; இச்சொல் தென்னாப்பிரிக்காவில் 1700களில் இருந்த கிழக்கு கேப் முனையில் குடியேறிய டச்சு உழவர்களின் வழித்தோன்றல்களை குறிப்பிடப் பயன்படுத்தபடுகின்றது. . சிலகாலம் கேப் குடியேற்றம் டச்சுக் கிழக்கிந்தியக் கம்பனியின் கட்டுப்பாட்டில் இருந்தது; பின்னாளில் இதனை ஐக்கிய இராச்சியம் கைப்பற்றியது. பிரித்தானியாவின் ஆட்சியிலிருந்தும் கிழக்கு முனையில் பிரித்தானிய பேரினவாத அரசுக்கும் உள்ளகக் குடிகளுக்கும் இடையே நிகழ்ந்த போர்களிலிருந்தும் தப்பிப்பதற்காக இவர்கள் 1800களில் கேப் குடியேற்றத்திலிருந்து இடம்பெயர்ந்து டிரான்சுவாலிலும் ஆரஞ்சு விடுதலை இராச்சியத்திலும் வாழத் துவங்கினர். இவை கூட்டாக போயர் குடியரசுகள் என்றும் இவர்களும் *பூர்* என்றும் குறிப்பிடப்படுகின்றனர். சிறிதளவில் நதால் பகுதியிலும் இவர்களைக் காணலாம்.
# பூர்

## வரலாறு

1657இல் டச்சு கிழக்கிந்திய கம்பனியின் சில வீரர்களும் மாலுமிகளும் கேப் பகுதியிலேயே தங்கி வாழ அனுமதி அளிக்கப்பட்டனர். இவர்களே தென்னாப்பிரிக்காவில் முதலில் குடியேறியவர்களாவர். இவர்கள் ஆபிரிக்கானர்களாக அறியப்படவில்லை. அதேநேரத்தில் தங்களை ஐரோப்பியர்களாகவும் அடையாளப்படுத்திக் கொள்ள இவர்கள் விரும்பவில்லை. மென்மேலும் ஐரோப்பாவிலிருந்து வந்தேறிகள் வரத்தொடங்க இவர்களுக்குள் பன்னாட்டு கலப்புத் திருமணங்கள் நிகழத் தொடங்கின. எனவே இவர்களது மொழி, பண்பாட்டு அடையாளங்களைத் தொலைத்தனர். தங்களைப் புதிய நாடாகக் கருதத் தொடங்கினர். இவர்கள் போயர் குடியரசுகளை நிறுவினர். இந்தக் குடியரசுகளை 1880-1881இலும் 1899–1902இலும் நடந்த ஆங்கில-போயர் போர்களில் தோற்றனர். இதன் பின்னர் இவர்கள் பிரிந்து பல நாடுகளில் குடியேறினர். பெரும்பாலோர் இன்னமும் தற்கால தென்னாப்பிரிக்கா, சுவாசிலாந்து மற்றும் சிம்பாப்வே நாடுகளில் வாழ்ந்து வருகின்றனர்.
# கொட்டலாங்கோ லியோன்

**கொட்டலாங்கோ லியோன்** (*Cottalango Leon*, பிறப்பு: 1971) இந்திய-அமெரிக்க, தமிழ் கணினி வரைகலை தொழினுட்பவியலாளர் ஆவார். இவருக்கு 2016 ஆம் ஆண்டிற்கான அறிவியல் மற்றும் தொழினுட்பத்துக்கான அகாதமி விருது வழங்கப்பட்டது. லியோனுக்கு *வடிவமைப்பு, பொறியியல் மற்றும் தொடர்ச்சியான வளர்ச்சி*க்காக அகாதமி விருது அறிவிக்கப்பட்டது.
# இரா. செல்வக்கணபதி

**இரா. செல்வக்கணபதி** (1940 - மார்ச் 2, 2016) தமிழறிஞரும், தமிழ்ப் பேராசிரியரும், பேச்சாளரும், எழுத்தாளரும் ஆவார். சைவசமயக் கலைக்களஞ்சியம் எனும் பெருந்தொகுப்பு நூலை வெளியிட்டார்.
# இரா. செல்வக்கணபதி

## வாழ்க்கைச் சுருக்கம்

தமிழ்நாடு, மயிலாடுதுறையைச் சேர்ந்த இரா. செல்வகணபதி திருவாரூரில் 1940-ஆம் ஆண்டு பிறந்தார். தருமபுரம் ஆதீனம் கலைக் கல்லூரியில் படித்துப் பட்டம் பெற்றார். சென்னைப் பல்கலைக்கழகத்தில் 1965 ஆம் ஆண்டில் தமிழ் வித்துவான் பட்டம் பெற்றார். பின்னர், முதுகலை, முனைவர் பட்டங்களும் பெற்றார். தருமபுரம் ஆதீனம் கலைக் கல்லூரியில் 25 ஆண்டுகள் பேராசிரியராகப் பணியாற்றினார். 1992 முதல் 94 வரை அக்கல்லூரியின் முதல்வராகவும் பணியாற்றினார். 1996-இல் பணி ஓய்வு பெற்றார். மலேசியா, சிங்கப்பூர், இலங்கை, இலண்டன், ஆத்திரேலியா போன்ற நாடுகள் சென்று இவர் சொற்பொழிவுகளை ஆற்றியுள்ளார்.  
செல்வக்கணபதிக்கு மனைவி சந்திரா, மற்றும் மகன் அருண், மகள் பாரதி ஆகியோர் உள்ளனர்.
# இரா. செல்வக்கணபதி

## வெளியிட்டுள்ள நூல்கள்

- சைவசமயக் கலைக்களஞ்சியம், 10 தொகுதிகள் (2006-2012)
- தருமபுர ஆதீனமும் தமிழும், 1984
- சைவமும் தமிழும் (2005)
- 21ம் நூற்றாண்டில் சங்க இலக்கியம் (2010)
- கம்பனில் பெண்ணியம்
- இடர் களையும் திருப்பதிகங்கள்
# இரா. செல்வக்கணபதி

## வெளியிட்டுள்ள நூல்கள்

### குறுந்தகடுகள்

- திருவாசகப் பேருரை (10 மணி நேரம்)
- பன்னிரு திருமுறைகள் (பாடல்களோடு 30 மணி நேரம்)
- கம்ப ராமாயணப் பேருரை (20 மணி நேரம்)
- பெரிய புராணப் பேருரை (52 மணி நேரம்)
- ஆறுமுக நாவலர்
# இரா. செல்வக்கணபதி

## விருதுகளும், பட்டங்களும்

- தமிழ் வித்துவான் பட்டம் (சென்னைப் பல்கலைக்க்ழகம், 1965)
- கலைமாமணி (தமிழக அரசு)
- செந்தமிழ் வாரிதி (யாழ்ப்பாணம், நல்லூர் ஆதீனம்)
- ‘சிவஞான கலாநிதி’ (லண்டன் முருகன் கோயில்)
- ஆறுமுக நாவலர் விருது (இலங்கை கம்பன் கழகம், 2014)
# சூலு இராச்சியம்

**சூலு இராச்சியம்** (*Zulu Kingdom*), சில சமயங்களில் **சூலு பேரரசு**, தென்னாப்பிரிக்காவில் இந்தியப் பெருங்கடல் கடலோரமாக தெற்கில் டுகெலா ஆறு முதல் வடக்கில் பொங்கோலா ஆறு வரை விரிந்திருந்த முடியாட்சி ஆகும்.  
தற்கால குவாசுலு-நதால் மற்றும் தென்னாப்பிரிக்காவில் இந்த இராச்சியம் ஆதிக்கம் பெற்றிருந்தது. 1870களில் ஆங்கில-சூலு போரின் போது பிரித்தானியப் பேரரசுடன் முரண்பட்டபோது தோற்கடிக்கப்பட்டது; துவக்கத்தில் ஐசாண்டில்வானா சண்டையில் சூலு இராச்சியம் வெற்றி பெற்றிருந்தது. இப்பகுதி நதால் குடியேற்றத்துடன் இணைத்துக் கொள்ளப்பட்டது; பின்னாளில் இது தென்னாப்பிரிக்க ஒன்றியத்தின் அங்கமாயிற்று.
# 2016 இந்திய ஒன்றியத்தின் வரவு செலவுத் திட்டம்

**2016- 2017ஆம் ஆண்டிற்கான வரவு செலவுத் திட்டத்தை** பிப்ரவரி 29, 2016 அன்று நிதியமைச்சர் அருண் ஜெட்லி தாக்கல் செய்தார்.
# 2016 இந்திய ஒன்றியத்தின் வரவு செலவுத் திட்டம்

## முக்கியக் கூறுகள்

### வரிவிதிப்புகள்

- கட்டமைப்பு, வேளாண்மைக்கென செஸ் வரிகள் விதிக்கப்படும்.
- புகையிலைப் பொருட்கள் மீதான கலால் வரிகள் 10 சதவீதத்திலிருந்து 15 சதவீதமாக உயர்த்தப்படுகிறது.
- உரூபாய் 10 இலட்சத்துக்கு அதிகமான விலை மதிப்புடைய சொகுசு மகிழுந்துகள் வாங்கும்போது 1% சேவை வரி விதிக்கப்படும்.
- பெரிய வகை மகிழுந்துகளுக்கு 4% அதி-கொள்ளளவு வரி விதிக்கப்படும்.
- 5 கோடி உரூபாய்க்குக் குறைவான வருமானமுடைய நிறுவனங்களின்மீது 29% கூடுதல் வரி விதிக்கப்படும்.
- தங்கம், வெள்ளி நகைகள் மீது 1% கலால் வரி விதிக்கப்படும்.
- அனைத்து சேவைகளுக்கும் 0.5% *கிரிசி கல்யாண் செஸ்* விதிக்கப்படும்.
- பெட்ரோல், எல்பிஜி, சிஎன்ஜி இவைகளில் இயங்கும் சிறிய வகை மகிழுந்துகள் மீது 1% மாசு செஸ் வரி விதிக்கப்படும். இவ்வரியானது, டீசலில் இயங்கும் சிறிய வகை மகிழுந்துகள் மீது 2.5% என இருக்கும்; உயர்வகை மகிழுந்துகளுக்கு 4% என இருக்கும்.
# 2016 இந்திய ஒன்றியத்தின் வரவு செலவுத் திட்டம்

## முக்கியக் கூறுகள்

### தனி மனிதர்களுக்கான நிதிக் கொள்கைகள்

- வருமான வரி உச்சவரம்பில் மாற்றம் ஏதுமில்லை.
- பணியாளர் வைப்பு நிதிக்கு உரூபாய் 1000 கோடி ஒதுக்கப்படும்.
- புதிதாக பணிக்குச் சேருபவர்களுக்கு, பணியாளர் வைப்பு நிதிக்கான 8.33% பங்களிப்பினை முதல் மூன்று ஆண்டுகளுக்கு அரசே வழங்கும்.
- வீட்டு வாடகை செலுத்துதல் மீதான உரூபாய் 20,000 வரிவிலக்கு உரூபாய் 60,000 ஆக உயர்த்தப்படும்.
- உரூபாய் 35 இலட்சம் வரையிலான வீட்டுக்கடனுக்கு, உரூபாய் 50,000 எனும் அளவில் கூடுதல் வரிவிலக்கு அளிக்கப்படும்.
- 60 சதுர மீட்டருக்குக் குறைவானப் பரப்பளவு கொண்ட வீடுகள் கட்டப்படும்போது, சேவை வரி விலக்கு அளிக்கப்படும்.
- குறிப்பிட்ட ஆண்டில், உரூபாய் 1 கோடிக்கு அதிகமான வருமானம் கொண்டோருக்கு 15% அதிகப்படியான வரி விதிக்கப்படும்.
# 2016 இந்திய ஒன்றியத்தின் வரவு செலவுத் திட்டம்

## முக்கியக் கூறுகள்

### வேளாண்மை

- வேளாண்மை, விவசாயிகள் நலனுக்கென 35,984 கோடி உரூபாய் ஒதுக்கப்பட்டுள்ளது.
- 28.5 இலட்சம் கெக்டெர் அளவிலான நிலங்கள் நீர்ப்பாசன வசதி பெறும்.
- அடுத்த மூன்று ஆண்டு காலத்தில், 5 இலட்சம் ஏக்கர் நிலங்களில் அங்கக வேளாண்மை நடைபெற வழிவகை செய்யப்படும்.
- வேளாண்மைக்கும் ஊர்ப்புற வளர்ச்சிக்குமான தேசிய வங்கியில் நீர்ப்பாசனத்திற்கென 20,000 கோடி உரூபாய் சிறப்பு நிதி ஒதுக்கப்படும்.
- நிலத்தடி நீர் செறிவூட்டலுக்கென 60,000 கோடி உரூபாய் ஒதுக்கப்படும்.
# ஆங்கில-சூலூ போர்

**ஆங்கில-சூலு போர்** (*Anglo-Zulu War*) பிரித்தானியப் பேரரசுக்கும் சூலு இராச்சியத்திற்கும் இடையே 1879ஆம் ஆண்டு நடந்தது. 1867இல் கனடாவில் அறிமுகப்படுத்தப்பட்ட கூட்டாட்சி சட்டத்தைப் போன்று தென்னாப்பிரிக்காவிலும் ஆபிரிக்க இராச்சியங்கள், பழங்குடி பகுதிகள், பூர் குடியரசுகளை ஒன்றிணைக்கும் அரசியல் முயற்சியில் பிரித்தானியா ஈடுபட்டது. இம்முயற்சியில் வெற்றிபெற்ற போர்முறைகளையும் பின்பற்றியது. 1874ஆம் ஆண்டு இத்தகைய ஒன்றிணைப்பை உருவாக்கும் இலக்குடன் சர் என்றி பார்டில் பிரெரே பிரித்தானிய அரசின் உயர் ஆணையராக அனுப்பப்பட்டார். இந்த முயற்சிக்கு தன்னாட்சியுடன் விளங்கிய தென்னாப்பிரிக்க குடியரசும் சூலுலாந்து முடியாட்சியும் தடையாக இருந்தன.  
பிரெரே, பிரித்தானிய அரசின் அனுமதி பெறாமலே, தன்னிச்சையாகவும் ஏற்கவியலாது என அறிந்தும் சூலுவுடன் போர் மூளத் தூண்டுதலாக சூலு அரசர் செட்சுவாயோவிற்கு திசம்பர் 11, 1878க்குள் உடன்படுமாறு ஓர் இறுதி எச்சரிக்கை விடுத்தார். இதன் தொடர்ச்சியாக, இறுதி நாள் முடிந்தபிறகு செம்சுபோர்டு கோமானை சுலுலாந்தின்மீது படையெடுக்க அனுப்பினார். இந்தப் போரில் பல கடுமையான, குருதிதோய்ந்த, சண்டைகள் நடந்தன. துவக்கத்தில் ஐசாண்டில்வானா சண்டையில் சூலுக்கள் வெற்றி பெற்றனர். இச்சண்டைகள் இப்பகுதியில் பேரரசுவாதத்திற்கான குறியீடுகளாக விளங்குகின்றன. இந்தப் போரில் இறுதியில் பிரித்தானியர் வென்று சூலு நாடு தனது தன்னாட்சியை இழந்தது. சூலு இராச்சியப் பகுதி நதால் குடியேற்றத்துடன் இணைத்துக் கொள்ளப்பட்டது; பின்னாளில் இது தென்னாப்பிரிக்க ஒன்றியத்தின் அங்கமாயிற்று.
# பரிணாமித்த விண் சீரொளி குறுக்கீட்டுமான உணரி

**பரிணாமித்த விண் சீரொளி குறுக்கீட்டுமான உணரி** அல்லது **எலீசா** (**Evolved Laser Interferometer Space Antenna** or **eLISA**) (இது விண் சீரொளி குறுக்கீட்டுமான உணரி (**Laser Interferometer Space Antenna**) என அறியப்பட்டது) என்பது ஐரோப்பிய விண்வெளி நிறுவனத்தால் (ஈசா) ஈர்ப்பு அலைகளை துல்லியமாக அளக்க முன்வைக்கப்பட்ட செயல்திட்டமாகும்.  
இது விண்ணில் அமையும் முதலாவது ஈர்ப்பு அலைகளை கண்டறியும் கருவியாக இருக்கும். இது ஈர்ப்பு அலைகளை சீரொளி குறுக்கீட்டுமானி மூலம் நேரடியாக அளக்கும். மூன்று விண்கலங்கள், ஒன்றுகொன்று 1 மில்லியன் கிலோமீட்டர் தூரத்தில், சமபக்க முக்கோண வடிவில் பூமியைப்போல் சூரியனை சுற்றிவரும். இந்த மூன்று விண்கலங்களுக்கிடையேயான தூரத்தை துல்லியமாக அளவிடுவதன் மூலம் கடக்கும் ஈர்ப்பு அலைகள் அளவிடப்படும்.  
இத்திட்டத்தின் முன்னோடியாக லீசா வழிதேடி (LISA Pathfinder) விண்கலம் 2015 டிசம்பர் 3 ஏவப்பட்டது. லீசா வழிதேடி ஈர்ப்பு அலைகளை அவதனிக்காது, இது எலீசாவில் பயன்படுத்தவுள்ள புதிய தொழில்நுட்பங்களை பரிசோதிக்கும்.  
லீசா திட்டம் நாசா மற்றும் ஈசா வின் கூட்டு முயற்சியாக ஆரம்பித்தது. நிதி நெருக்கடி காரணமாக 2011 இல் நாசா இத்திட்டத்தை கைவிட்டது. ஈசா திட்டத்தை சுருக்கி எலீசா என்ற பெயரில் முன்னேடுக்கிறது. ஈசா விண்கலங்களை 2034 இல் ஏவ திட்டமிட்டுள்ளது.
# பாடாங்

**பாடாங்** (ஆங்கிலம்: *City of Padang*; இந்தோனேசியம்: *Kota Padang*) என்பது இந்தோனேசியாவின் மேற்கு சுமாத்திரா மாநிலத்தின் தலைநகரமாகும். சுமாத்திராவின் மேற்குக் கடலோரத்தில் உள்ள மிகப் பெரும் நகரமாக இது உள்ளது. இந்தோனேசியாவின் விடுதலைக்கு முன்னர் பாடாங், இடச்சுக் கிழக்கிந்தியாவின் முதன்மை நகரங்களில் ஒன்றாக விளங்கியது.  
தற்போது சுமாத்திராவில் மேடான், பத்தாம், பலெம்பாங், பெக்கான்பாரு நகரங்களை அடுத்து ஐந்தாவது மிகப்பெரும் நகரமாக உள்ளது. பாடாங் பரப்பளவு கொண்டது.  
2010 மக்கள் தொகை கணக்கெடுப்பின்படி இந்த நகரம் 833,562 மக்கள்தொகையையும்; 2020 மக்கள் தொகை கணக்கெடுப்பின்படி 909,040 மக்களையும் கொண்டிருந்தது;2023-ஆம் ஆண்டின் நடுப்பகுதியில் அதிகாரப்பூர்வ மதிப்பீடு 942,938 ஆகும்; இதில் 473,089 ஆண்களும் 469,849 பெண்களும் அடங்குவர்.  
பாடாங் அதன் மினாங்கபாவு பண்பாடு, உணவு வகைகள் மற்றும் கடற்கரைகளில் சூரியன் தோன்றும் காட்சிகளுக்குப் பரவலாகப் பெயர் பெற்றது.
# பாடாங்

## வரலாறு

வரலாற்று ரீதியாக, குடியேற்றவிய காலத்திற்கு முந்தைய காலத்தில் இருந்தே, மிளகு மற்றும் தங்கம் இரண்டிற்கும், பாடாங் நகரம் ஒரு வணிக மையமாக இருந்துள்ளது. 17-ஆம் நூற்றாண்டின் நடுப்பகுதியில் இடச்சுக்காரர்கள் இந்த நகரத்துடன் வணிகத் தொடர்புகளை ஏற்படுத்திக் கொண்டனர். பாடாங் நகரத்தில் ஒரு கோட்டையைக் கட்டினர். இறுதியில பகாருயோங் இராச்சியத்திடமிருந்து *(Pagaruyung Kingdom)* பாடாங் நகரத்தின் கட்டுப்பாட்டையும் கைப்பற்றினர்.  
இதற்கிடையில் பிரித்தானியர் ஆட்சியின் பல குறுக்கீடுகளும் தோன்றின. இருப்பினும் பாடாங் நகரம், இடச்சு கிழக்கிந்தியத் தீவுகளின் ஒரு பகுதியாகவே இருந்தது. இந்தோனேசியா விடுதலை அடையும் வரையில் இந்த நகரம் இந்தோனேசியாவின் முக்கிய நகரங்களில் ஒன்றாக இருந்தது. 1906-ஆம் ஆண்டில், பலெம்பாங் நகரத்துடன் சேர்ந்து பாடாங் நகரம், சுமாத்திராவில் அதிக மக்கள்தொகை கொண்ட நகரங்களாக மாறியது. இரண்டு நகரங்களும் அந்தக் காலத்திலேயே நகர தகுதியைப் பெற்றன.
# பாடாங்

## பகாருயோங் இராச்சியம்

**பகாருயோங்** அல்லது **மலையபுரம்** மினாங்கபாவு: *Karajaan Pagaruyuang; Pagaruyung Dārul Qarār*) என்பது 18-ஆம் நூற்றாண்டில் சுமாத்திரா தீவில் இருந்த ஒரு பேரரசு ஆகும். மேற்கு சுமாத்திராவின் மினாங்கபாவு மன்னர்களின் வசிப்பிடமாகவும்; ஓர் இராச்சியமாகவும் இருந்தது. முந்தைய மலையபுரம் அரசு, தற்போது இந்தோனேசியாவில் பகாருயோங் என்று அழைக்கப்படுகிறது.  
தற்போதைய காலத்தில் பகாருயோங் என்பது இந்தோனேசியா, பத்துசங்கார், தானா டாத்தார் பிராந்தியத்தின் தஞ்சோங் இமாஸ் மாவட்டத்தில் ஒரு கிராமமாக உள்ளது.  
பகாருயோங் இராச்சியம் நிறுவப்படுவதற்கு முன்பு, பகாருயோங் இராச்சியம், மலையபுரத்தின் ஒரு பகுதியாக இருந்தது. அமோகபாசா கல்வெட்டு (*Amoghapasa inscription*) பதிவுகளின்படி சுவர்ணபூமி என்று முன்பு அழைக்கப்பட்ட சுமாத்திரா நிலப்பகுதியில் பகாருயோங் இராச்சியத்தை ஆதித்தியவர்மன் என்பவர் தோற்றுவித்ததாக அறியப்படுகிறது.
# பாடாங்

## பொது

இந்தோனேசியாவின் மிகத் தூய்மையான பெரிய நகரங்களில் ஒன்றாக பாடாங் விளங்குகின்றது. 2017-ஆம் ஆண்டு வரை பெரிய நகரங்களில் மிகத் தூய்மையான, பசுமையான நகரத்திற்கு வழங்கப்படும் ஆதிப்புரா ("Adipura") விருதை 18 முறையும் ஆதிப்புரா கென்கானா ("Adipura Kencana") விருதை 3 முறையும் வென்றுள்ளது.  
புவியில் பாடாங்கிற்கு நேர் எதிர் முனையில் எக்குவடோரின் **எசுமெரால்டசு** உள்ளது.
# சிவாயம் சிவபுரீசுவர் கோவில்

**சிவாயம் சிவபுரீசுவர் கோவில்** கரூர் மாவட்டம் ஐயர் மலை அருகே அமைந்திருக்கும் சிவாலயம் ஆகும். இக்கோவிலின் மூலவர் சிவபுரீசுவரர், அம்பாள் பெரியநாயகி.  
இக்கோயிலின் மூலவரான சிவபுரீசுவரருக்கும் கைலாச நந்திக்கும் இடையே விநாயகர் சிற்பம் அமைந்துள்ளது. மூலவர் உக்கிரமாக இருப்பதால் விநாயகர் அதன் தாக்கம் குறைக்க இவ்வாறு அமர்ந்திருப்பதாக தளபுராணம் கூறுகிறது.  
இக்கோவிலில் மாத அசுடமி நாளில் பைரவருக்கு யாகம் நடைபெறுகிறது.
# மேற்கு சுமாத்திரா

**மேற்கு சுமாத்திரா** (*West Sumatra*,, சுருங்க ***சும்பார்***) இந்தோனேசியாவின் மாகாணமாகும். சுமாத்திராத் தீவின் மேற்கு கடலோரத்தில் அமைந்துள்ளது. 2010ஆம் ஆண்டு கணக்கெடுப்பின்படி மக்கள்தொகை 4,846,909 ஆக இருந்தது; சனவரி 2014இல் வெளியிடப்பட்ட அலுவல்முறை மதிப்பீடுகளில் இது 5,098,790ஆக மதிப்பிடப்பட்டுள்ளது. இதன் தலைநகரமாக படாங் உள்ளது.  
இதன் வடக்கே வடக்கு சுமாத்திரா மாகாணமும் கிழக்கில் ரியாவு மற்றும் ஜம்பி மாகாணமும் தென்கிழக்கில் பெங்குலு மாகாணமும் உள்ளன. இந்தியப் பெருங்கடலில் உள்ள மென்டாவாய் தீவுகள் இந்த மாகாணத்தைச் சேர்ந்தவை.
# கோபால்ட்(III) புளோரைடு

**கோபால்ட்(III) புளோரைடு** *(Cobalt(III) fluoride)* என்பது CoF<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அதிக வினைத்திறன் மிக்க இச்சேர்மம் பழுப்பு நிறத்தில் நீருறிஞ்சும் திறனுடன் காணப்படுகிறது. கரிம புளோரின் சேர்மங்களைத் தொகுப்பு முறையில் தயாரிக்க கோபால்ட்(III) புளோரைடு பயன்படுகிறது . மேலும் வலிமைமிக்க புளோரினேற்றும் முகவராக இருக்கும் இச்சேர்மம் CoF2 வை உடன் விளைபொருளாக வெளிவிடுகிறது.
# கோபால்ட்(III) புளோரைடு

## தயாரிப்பு

ஆய்வகத்தில் கோபால்ட்(II) குளோரைடுடன் (CoCl2) 250 பாகை வெப்பநிலையில் புளோரின் வாயுவைச் சேர்த்து வினைபுரியச் செய்தால் கோபால்ட்(III) புளோரைடு உருவாகிறது:
:CoCl<sub>2</sub> + 3/2 F<sub>2</sub> → CoF<sub>3</sub> + Cl<sub>2</sub>.  
இவ்வேதி மாற்றம் ஒரு ஆக்சிசனேற்றவொடுக்க வினையாகும்.: Co<sup>2+</sup> மற்றும் Cl<sup>−</sup> அயனிகள் முறையே Co<sup>3+</sup> மற்றும் Cl<sub>2</sub> வாக ஆக்சிசனேற்றம் அடைகின்றன. அதேவேளையில் F<sub>2</sub> ஆனது F<sup>−</sup> ஆக ஒடுக்கமடைகிறது. கோபால்ட்(II) ஆக்சைடு (CoO) மற்றும் கோபால்ட்(II) புளோரைடு (CoF2) போன்றனவற்றையும் புளோரினைப் பயன்படுத்தி கோபால்ட் (III) புளோரைடாக மாற்ற முடியும்.
# கோபால்ட்(III) புளோரைடு

## வினைகள்

தண்ணீருடன் வினை புரிய நேரிட்டால் CoF3 சிதைவடைந்து ஆக்சிசனைக் கொடுக்கிறது.  
:4 CoF<sub>3</sub> + 2 H<sub>2</sub>O &rarr; 4 HF + 4 CoF<sub>2</sub> + O<sub>2</sub>  
நீர் உறிஞ்சும் தன்மையுடன் உள்ள CoF3 ஒரு இருநீரேற்றாக உருவாகிறது.(சி.ஏ.எசு.எண் #54496-71-8). புளோரைடு மூலங்களுடன் வினைபுரிந்து [CoF<sub>6</sub>]<sup>3−</sup>, என்ற எதிர்மின் அயனியைத் தருகிறது. உயர்சுழற்சி எண்முக கோபால்ட்(III) அணைவுச் சேர்மத்திற்கு இதுவொரு அரிய உதாரணமாகும்.
# கோபால்ட்(III) புளோரைடு

## பயன்கள்

அரை திரவநிலை வேதிப்பொருளாக இச்சேர்மம் பயன்படுகிறது. ஐதரோகார்பன்களை CoF3 பெர்புளோரோகார்பன்களாக மாற்றுகிறது.  
:2CoF<sub>3</sub> + R-H &rarr; 2CoF<sub>2</sub> + R-F + HF  
இத்தகைய வினைகள் சில சமயங்களில் மறுசீராக்கல் அல்லது வேறு வினைகளுடன் உடன் நிகழ்கின்றன. தொடர்புடைய வினைப்பொருளான KCoF4 அதிகமாக தேர்ந்தெடுக்கப்படுகிறது.
# பிச்சையெடுத்தல்

-ஆல் 1880ல் தெகரன் நகரில் எடுக்கப்பட்ட ஒரு பிச்சைக்காரரின் புகைப்படம்.]]
**பிச்சையெடுத்தல்** (Begging) என்பது ஒரு மனிதர் பிறரிடம் தனது பிழைப்பிற்கு தேவையான பணமோ அல்லது பிற பொருளோ கேட்டல் ஆகும். இவ்வாறு கேட்டு பெறும் பணமோ அல்லது ஏதேனும் பொருளோ திருப்பி கொடுக்க வேண்டியதில்லை. இவ்வாறு பிச்சையெடுப்போரை *பிச்சைக்காரன்* என அழைப்பர்.  
கனடிய மருத்துவ அமைப்பின் ஆய்வுப்படி, 70% பிச்சைக்காரர்கள் தனக்கு குறைந்த பட்ச சம்பள பணிக் கிட்டினாலும் தான் அதனைச் செய்ய விருப்பம் இல்லையென்றும் தெருக்களில் தான் இருக்க விரும்புவதாக கூறுகிறது. எப்படியாயினும், பலர் அவர்கள் மனநிலை பாதிப்பு காரணமாகவும், திறனற்ற நிலையினாலுமே இவ்வாறான நிலையில் தள்ளப்பட்டுள்ளனர் என எண்ணுகின்றனர்.
# பிச்சையெடுத்தல்

## தடைச் சட்டங்கள்

தமிழ்நாட்டில் 1945இல் பிச்சையெடுப்பதைத் தடைசெய்யும் சட்டம் இயற்றப்பட்டது. அதுபோலவே, இந்திய ஒன்றியத்தின் பல பகுதிகளிலும் பிச்சையெடுப்பதற்குத் தடைச் சட்டம் இயற்றப்பட்டது. குற்றவியல் நடைமுறைச் சட்டத் திருத்தம் 2013 கீழ் பிச்சையெடுப்பவரைப் பிடியாணை இல்லாமல் கைதுசெய்ய வழிசெய்யப்பட்டுள்ளது. இதில் விசாரணையின்றி சிறை அல்லது முகாம்களில் அடைக்கும்வகையில் சட்டங்களைக் கடுமையாக்கப்பட்டுள்ளன.
# காஞ்சிபுரம் ஏகாம்பரநாதர் கோயில் குளம்

**காஞ்சிபுரம் ஏகாம்பரநாதர் குளம் (சர்வதீர்த்தம்)** என்று அறியப்படுவது, காஞ்சிபுரத்திலுள்ள ஏகாம்பரநாதர் கோயில் குளமாகும். மேலும், சிறப்புப் பெற்ற முத்திமண்டபமும் இத்திருக்குளத்தின் கரையில் அமைந்துள்ளதோடு இக்குளத்தின் பெருமையைக் காஞ்சிபுராணம் "சருவதீர்த்தப் படலம்" என்று தனிப்படலமாகவே வைத்துப் போற்றுகிறது.
# காஞ்சிபுரம் ஏகாம்பரநாதர் கோயில் குளம்

## இறைவர், வழிபட்டோர்

- இறைவர்: ஏகாம்பரநாதர்
- இறைவியார்:
- தல விருட்சம்:
- தீர்த்தம்:
- வழிபட்டோர்: அனைத்துத் தீர்த்தங்களும்.
# காஞ்சிபுரம் ஏகாம்பரநாதர் கோயில் குளம்

## தல வரலாறு

இத்திருக்குளம் மிகவும் பிரசித்தி பெற்ற திருக்குளமாகும். காசிவிசுவநாதர், ராமேசுவரர் முதலிய அநேக கோயில்கள் இதன்கரையில் அமைந்துள்ளன. அம்மையின் மன உறுதியை உலகம் அறியும் பொருட்டு இறைவனார் நதிகளை அழைத்தபோது, எல்லாத் தீர்த்தங்களும் திரண்டு, நதியுருவம் பூண்டு காஞ்சிக்குப் பிரவாகங்கொண்டு வந்தன. இப்பெரும் வெள்ளத்திற்கு அஞ்சிய அம்பிகை பெருமானைக் காக்கும் பொருட்டு தாம் அமைத்த மணல் லிங்கத்தை (திருவேகம்பத்துப் பெருமானை) ஆரத்தழுவி, கைளாற் பற்றிக் காத்தார். இதன் காரணமாகவே திருவேகம்பர் தழுவக் குழைந்தவராகி, அம்மையின் வளைத்தழும்பும், முலைச்சுவடும் திருமேனியில் ஏற்றார். அதன்பின்னர் அனைத்துத் தீர்த்தங்களும் இங்கியே தங்கி இறைவனைத் **தீர்த்தேஸ்வரர்** என்ற பெயரில் வழிபட்டன. இவ்வழிபாட்டை அனைத்துத் தீர்த்தங்களும் செய்தமையினால் இதுவே சர்வதீர்த்தம் எனப் பெயர் பெற்றது.  
இறைவன் நதிகளின் வழிபாட்டினை மெச்சி வெளிப்பட்டு "உம்மிடத்தில் (சர்வதீர்த்தத்தில்) நீராடி எம்மை வழிபட்டு, தேவர்கள் முதற்கொண்டு பித்ருக்கள் ஈராக உள்ளோருக்குத் தர்ப்பணம் செய்து தானம் தந்து வணங்குவோருக்கு யாம் முத்திப்பேற்றை அருளுவோம். மேலும் உம்மிடத்தில் நீராடியோர் பல பாவங்களினின்றும் நீங்கப் பெறுவர். அத்துடன் உம்மில் நீராடி எம்மை (ஏகாம்பரநாதர்) வணங்குவோர் அறம், பொருள், இன்பம், வீடு என்னும் நால்வகைப் பயன்களும் பெற்று, தாயின் வயிற்றில் புகாது எம் திருவருளில் வாழ்ந்து மகிழ்வர்" என்று அருளினார் என்பது தலவரலாறாகும்.
# காஞ்சிபுரம் ஏகாம்பரநாதர் கோயில் குளம்

## அமைவிடம்

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரம் மேற்கு பகுதியில், வேலூர் செல்லும் சாலையில் இப்பெருங்குளம் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் வடமேற்கே சுமார் 1 கிலோமீட்டர் இக்குளம் அமைந்துள்ளது.
# பிச்சைக்காரன் (திரைப்படம்)

***பிச்சைக்காரன்*** என்பது 2016 இல் வெளிவந்த தமிழ்த் திரைப்படமாகும். இது அதிரடித் திரைப்படம் வகையைச் சார்ந்ததாகும். இதனை சசி இயக்கியுள்ளார். இசையமைப்பாளர் விஜய் ஆண்டனிநடன இயக்குநர் தயாரிப்பாளர் தயாபரன் உதவி இயக்குநர் மற்றும் நாயகனாக நடித்துள்ளார்.  
4 மார்ச் 2016 இல் இப்படம் வெளிவந்தது. தெலுங்கு மொழியில் *பிச்சாகடு* என்ற பெயரில் 13 மே 2016 இல் வெளிவந்தது. 2017 இல் இப்படம் *ரோட்சைட் ரவுடி* என்ற பெயரில் இந்தியில் மொழிமாற்றம் செய்யப்பட்டு வெளியானது.
# பிச்சைக்காரன் (திரைப்படம்)

## கதை
# பிச்சைக்காரன் (திரைப்படம்)

## நடிப்பு

- விஜய் ஆண்டனி
- சட்னா தித்டசு
- பகவதி பெருமாள்
- முத்துராமன்
# போக்கிரி ராஜா (2016 திரைப்படம்)

**போக்கிரி ராஜா** (***Pokkiri Raja***) என்பது 2016 ஆம் ஆண்டில் வெளிவந்த தமிழ் நகைச்சுவைத் திரைப்படம். இதனை ராம்பிரகாசு ராயப்பா இயக்கினார். இதில் ஜீவா, சிபிராஜ் மற்றும் ஹன்சிகா மோட்வானி ஆகியோர் முன்னணிக் கதாப்பாத்திரங்களில் நடித்துள்ளனர். இந்தத் திரைப்படம் மார்ச் 4, 2016 இல் வெளியாகி கலவையான விமர்சனங்களைப் பெற்றது.''
# போக்கிரி ராஜா (2016 திரைப்படம்)

## கதைச் சுருக்கம்

இந்தக் கதையின் நாயகன் சஞ்சீவிக்கு ஜீவா (திரைப்பட நடிகர்) கொட்டாவி விடுவதில் பிரச்சினை உள்ளது. அதனாலேயே அவரின் வேலை பறிபோகிறது. மேலும் இவரின் காதலி சுஜிதாவும் இவரை விட்டுப் பிரிந்து செல்கிறார். எனவே புதியதாக ஒரு நிறுவனத்தில் வேலைக்குச் சேர்கிறார். அங்கு ராகவைச் (மனோபாலா) சந்திக்கிறார். ஒருநாள் சுனிதாவைப் (ஹன்சிகா மோட்வானி) பார்க்கிறார். தனது நண்பன் மோஜோ (யோகி பாபு) சுனிதா போதைப்பொருளுக்கு அடிமையானவர் என சஞ்சீவியிடம் தெரிவிக்கிறார். பின்புதான் சாலை ஓரங்களில் சிறுநீர் கழிப்பவர்களின் மீது நீர் தெளிப்பவர் எனத் தெரிந்துகொள்கிறார். குணா (சிபிராஜ்) ஒருவரைக் கொலை செய்வதற்காக செல்லும் போது சஞ்சீவி அவரின் மீது நீரைத் தெளித்துவிடுகிறார். அதனால் அவர் கைது செய்யப்படுகிறார். சிறையிலிருந்து வெளிவரும் குணா , சஞ்சீவியை பழிவாங்கினாரா என்பதனை இறுதியில் காட்சிப்படுத்தியிருப்பார்கள்.
# போக்கிரி ராஜா (2016 திரைப்படம்)

## கதை மாந்தர்கள்

- ஜீவா(சஞ்சீவ்)
- சிபிராஜ் (குணா)
- ஹன்சிகா மோட்வானி (சுனிதா)
- ராம்தாசு (முனுசு)
- மனோபாலா (ராகவ்)
- யோகி பாபு (மோஜோ)
- மயில்சாமி
# போக்கிரி ராஜா (2016 திரைப்படம்)

## தயாரிப்பு

இந்தப் படத்திற்கான அதிகாரப்பூர்வ அறிவிப்பானது சூன், 2015 இல் வெளியானது. அதில் ஜீவா (திரைப்பட நடிகர்) கதாநாயகனாக நடிக்க , ராம்பிரகாஷ் ராயப்பா இப்படத்தை இயக்குவதாக தகவல் இருந்தது. இவர் 2015 ஆம் ஆண்டில் வெளியான தமிழுக்கு எண் ஒன்றை அழுத்தவும் எனும் திரைப்படத்தை இயக்கியவர் ஆவார். சிபிராஜ் முக்கிய எதிராளிக் கதாப்பாத்திரத்தில் ஒப்பந்தம் ஆனார். துவக்கத்தில் ஹாரிஸ் ஜயராஜ் இந்தத் திரைப்படத்திற்கு இசையமைப்பதாக கூறப்பட்டது. ஆனால் இறுதியில் டி. இமான் பின்னணி மற்றும் பாடல்களுக்கான இசையமைக்க ஒப்பந்தம் ஆனார். ஜீவாவே இந்தப் படத்தினை தயாரிப்பதாக நினைத்தார். பின் பி. டி. செல்வக்குமார் தயாரித்தார்.  
ஹன்சிகா மோட்வானி நாயகியாக ஒப்பந்தம் ஆனார். செப்டம்பர்,2015 இல் இதன் படப்பிடிப்பு துவங்கப்பட்டது. இந்தத் திரைப்படத்தை ஒளிபரப்பு செய்வதற்கான உரிமையை ஜெயா தொலைக்காட்சி பெற்றது.
# போக்கிரி ராஜா (2016 திரைப்படம்)

## விமர்சனம், வரவேற்பு

இந்தத் திரைப்படத்திற்கு கலவையான விமர்சனம் கிடைத்தது. விமர்சகர்கள் இதற்கு எதிர்மறையான விமர்சனங்களைத் தந்தனர். இயக்குநர் ராயப்பா தேர்வு செய்த கதைகளத்தைப் பாராட்டினார்கள். ஆனால் காட்சி மாந்தர்களின் பின்புலம் மற்றும் திரைக்கதை தொய்வாக இருந்ததாக அவர்கள் விமர்சனம் செய்தனர். சிஃபி வலைத்தளத்தில் பின்வருமாறு விமர்சனம் வழங்கப்பட்டது. ராயாப்பாவின் கதை நிச்சயமாக பாராட்டப்படவேண்டிய ஒன்று. ஆனால் அதற்கான பொருத்தமான , வலிமையான திரைக்கதை அமைக்கத் தவறியுள்ளார். மேலும் கணினி வரைகலை ஏமாற்றத்தை அளிக்கும் வகையில் உள்ளதாகத் தெரிவித்திருந்தது. இந்தியாகிளிட்ஸ் இந்தத் திரைப்படத்திற்கு ஐந்திற்கு 1.8 புள்ளிகள் வழங்கியது. தி டைம்ஸ் ஆஃப் இந்தியாவின் எம். சுகுநாத் நேர்மறையான விமர்சனங்களைத் தந்தார். அவர் ஐந்திற்கு மூன்று புள்ளிகள் வழங்கினார். இதன் முதல் பாதி கொட்டாவி விடும் வகையில் உள்ளதாகவும் ஆனால், இரண்டாம் பாதி தொடர்ந்து சிரிக்க வைத்திருக்கிறார்கள் எனத் தெரிவித்திருந்தார். பிஹைண்ட் உட்ஸ் , ஐந்திற்கு இரண்டு புள்ளிகள் வழங்கியது. சிறப்பான கதை ஆனால் திரைக்கதையை இன்னும் சிறப்பாக அமைத்திருக்கலாம் எனத் தெரிவித்தது. ரெடிஃப் வலைத்தளம் 1.5 புள்ளிகள் வழங்கி இதனைப் பார்ப்பது கால விரயம் எனத் தெரிவித்தது.
# குடியேற்ற விலக்கம்

**குடியேற்ற விலக்கம்** (*Decolonization*) என்பது பிறநாட்டைச் சார்ந்து அதன் குடியேற்றமாக இருந்த நாடு தன்னை அத்தகைய கட்டுப்பாட்டிலிருந்து விடுவித்துக் கொண்டு விடுதலை பெறுவதாகும். எனவே குடியேற்ற விலக்கம் என்பது குடியேற்றவாதத்திற்கு நேரெதிரானது. சிலசமயங்களில் குடியேற்ற நாடு ஒன்றிற்கு முழுமையான தன்னாட்சி கிடைக்காது; மற்றொரு நாட்டின் அங்கமாகவோ அல்லது தன்னை குடிப்படுத்திய நாட்டுடன் இணைந்து அதன் அங்கமாகவோ ஆகலாம். இத்தகைய விலக்கம் அமைதியான உரையாடல்களின் தொடர்ச்சியாக நிகழலாம். சில நாடுகளுக்கு ஆயுதப் புரட்சிகள் மூலம் விடுதலை கிடைத்துள்ளது. இருப்பினும், குடியேற்ற விலக்கம் கைப்பற்றப்பட்ட புவியியல் பகுதிகளிலும் நிறுவனங்களிலும் "உள்நாட்டு இறையாண்மையில் வெளிநாட்டு ஆதிக்கத்தை நீக்குவது" மட்டுமல்லாது குடிபடுத்தப்பட்ட நாடு தாங்கள் கீழானவர்கள் என்ற குடியேற்றவாத நாட்டின் கருத்தியலை "உள்ளங்களிலிருந்து அகற்றுவதும்" இதன்பால் அடங்கும்.  
குடியேற்ற விலக்கம் என்பது மங்கோலியப் பேரரசு அல்லது உதுமானியப் பேரரசு போன்ற வழமையான பெரும் பேரரசுகள் உடைந்து உருவாகும் அங்கநாடுகளிலிருந்து மாறானது. பொதுவாக ஐரோப்பியர் ஆட்சியிலிருந்து விடுதலை பெறுவது குடியேற்ற விலக்கம் எனப்படுகின்றது. இருபதாம் நூற்றாண்டில் பெரும்பாலான குடியேற்ற விலக்கங்கள் நிகழ்ந்துள்ளன. இது 1947இல் இந்தியாவும் பாக்கித்தானும் பிரித்தானியப் பேரரசிடமிருந்து விடுதலை பெற்றதை யடுத்து தொடங்கியது. தொடர்ந்து ஆப்பிரிக்காவில் ஐரோப்பாவின் குடியேற்றங்களாக இருந்த பல நாடுகள் விடுதலைப் பெறத் தொடங்கின.  
ஓர் கருதுகோளாக, "குடியேற்ற விலக்கம்" மனச்சார்பற்று மேற்கத்திய நோக்கு கலக்காது ஐரோப்பியரல்லாத பண்பாடுகளை அவதானிக்கவும் விவாதிக்கவும் உள்ள திறனைக் குறிப்பதாகும்.